Në bazë të nenit 223 paragrafit 2, 3 ,4 dhe 5 të Ligjit mbi planifikim hapësinor dhe ndërtimit të objekteve („Fleta zyrtare e MZ“, nr. 06/17, 44/18, 63/18, 11/19), si dhe nenit 53 paragrafit 1 pikës 2 të Statutit të komunës së Tuzit, („Fleta zyrtare e MZ- dispozitat komunale“, nr. 24/19, 05/20), Kuvendi i komunës së Tuzit, në seancën e mbajtur më 21.09.2020, ka sjellë

**VENDIM**

**mbi ndryshimet dhe plotësimet e Vendimit për ndërtimin e objekteve lokale me interes të përgjithshëm**

**Neni 1**

 Në **Vendimin për ndërtimin e objekteve lokale me interes të përgjithshëm** ("Fleta zyrtare e Malit të Zi - dispozitat komunale", nr. 33/19) në Kapitullin **I DISPOZITAT E PENRGJITHSHME Neni 3** ndryshohet si më poshtë:

"Objektet lokale me interes të përgjithshëm, në kuptim të këtij vendimi, konsiderohen:
- ujësiellsi, infrastruktura e telekomunikacionit dhe kanalizimeve, tubacionet e ngrohjes;
- rrugët komunale (lokale dhe të pakategorizuara) si dhe objektet shoqëruese;
- rrugët në vendbanime dhe sheshe;
- vendet e parkimit, tregjet dhe varrezat e qytetit;
- pasazhet nëntokësore dhe mbi tokë;
- garazhet publike;
- objektet e rrjetit të shpërndarjes të nivelit të tensionit deri në 35 kV të nënstacionit dhe linjat 110 kV ose më pak; kabinat, ndriçimi publik;
- termocentralet diellorë prej 5 MW dhe më pak, objektet sportive dhe pistat e skive me infrastrukturë shoqëruese për përgatitjen dhe rregullimin e tyre;
- zonat publike dhe të gjelbërta dhe parqet e qytetit, teleferik, teleferikë që janë duke u ndërtuar në territorin e një vetëqeverisje lokale;
- objektet e zhvillimit ekonomik (objektet ekonomike, objektet e tregtisë së prodhimit, depot, depot për materijale, qendrat e shpërndarjes së mallrave, zonat e shërbimit, zonat e lira, objektet e shërbimit komunal, stacionet e pompave) dhe
- objektet e zhvillimit rural (bujqësia, blegtoria, vreshtaria, pemëtaria dhe peshkimi) ”.

**Neni 2**

 Në Vendimin për ndërtimin e objekteve lokale me interes të përgjithshëm ("Fleta zyrtare e Malit të Zi – dispozitat komunale", nr. 33/19) në Kapitullin **III PROJEKT KRYESOR**

Në nenin 6, paragrafi 2 ndryshohet si më poshtë:

"Projekti kryesor bëhet në bazë të vendimit nga neni 4, paragrafi 2 i këtij vendimi, dhe në përputhje me dispozitat e Ligjit i cili rregullon çështjen e planifikimit hapësinor dhe ndërtimin e objekteve (në tekstin e mëtejmë: Ligji).

**Neni 3**

Ky vendim hynë në fuqi me ditën e botimit në "Fletën zyrtare e Malit të Zi - dispozitat komunale".

Numër: 02-030/20-8980

Tuz, 21.09.2020

**KUVENDI I KOMUNËS SË TUZIT**

**KRYETARI,**

**Fadil Kajoshaj**